El termini per presentar la sol·licitud és del 25 d'abril al 16 de maig de 2018, ambdues dates incloses.
Documentació que heu d'adjuntar a la sol·licitud.
Annex de dades específiques a la Sol·licitud per a participar en un Programa pilot del Servei Públic d'Ocupació de Catalunya d'acreditació d'entitats de formació (veure Pas 1 Sol·licitar per Internet).
Annex de dades específiques a la Sol·licitud d'alta o modificació al Registre d'entitats de formació del Servei Públic d'Ocupació de Catalunya.
E l SOC lliurarà aquest annex només a les entitats seleccionades per omplir amb les dades especifiques de la plataforma i els espais.
Disposar de les instal·lacions i recursos necessaris per a la realització de les activitats que requereixin presència de l'alumnat al seu propi centre o mitjançant acords o convenis amb altres entitats, amb seu a Catalunya, degudament acreditades pel SOC en la modalitat presencial per l'especialitat formativa que es tracti.
Disposar d'una plataforma virtual que compleixi els requisits que es determinen a l'article 15 i a l'annex II de l'Ordre ESS/1897/2013, de 10 d'octubre, per la qual es desenvolupa el Reial Decret 34/2008, de 18 de gener, pel qual es regulen els certificats de professionalitat i els Reials Decrets pels quals s'estableixen certificats de professionalitat dictats en la seva aplicació (BOE de 17 d'octubre de 2013).
En relació amb els certificats de professionalitat que es vol acreditar:
Disposar del document acreditatiu de la titularitat dels continguts formatius.
Disposar d'un projecte formatiu coherent per cada especialitat formativa que es vol acreditar que inclogui la planificació didàctica i la programació didàctica.
Disposar dels materials i suports didàctics en format multimèdia, de la Guia de l'alumnat i de la Guia del personal tutor-formador, d'acord amb els requisits tècnics que es detallen a l'Annex II de l'Ordre ESS/1897/2013, de 10 d'octubre, per la qual es desenvolupa el Reial Decret 34/2008, de 18 de gener pel qual es regulen els certificats de professionalitat i els Reials Decrets pels quals s'estableixen certificats de professionalitat dictats en la seva aplicació.
Disposar de compromís de disponibilitat de tutors-formadors, per cada especialitat formativa, que acreditin:
- els requisits d'experiència professional i competència docent establerts als apartats 1 i 4 de l'article 13 del Reial Decret 34/2008, de 18 de gener per qual es regulen els certificats de professionalitat i l'article 29 de l'Ordre ESS/1897/2013, de 10 d'octubre.
- els requisits que es determini a l'apartat "IV.
No hi ha taxes associades per sol·licitar la participació en el programa pilot.
Les taxes per a la inscripció i modificació de dades en el Registre d'entitats de formació professional per a la modalitat de teleformació són:
365,85 € per a l'acreditació al Registre d'entitats no acreditades al SOC de fins a dues adreces formatives virtuals (plataformes).
267,55 € Per a la modificació de dades al Registre d'entitats del SOC.
Cada entitat podrà sol·licitar l'acreditació de com a màxim dues especialitats formatives adreçades a l'obtenció d'algun dels Certificats de Professionalitat prioritaris descrits a l'Annex II de la Resolució TSF/799/2018.
La presentació de la sol·licitud per a l'acreditació de més de dos certificats de professionalitat comportarà la inadmissió de la sol·licitud.
En cas que el número de sol·licituds d'acreditacions superi la capacitat del Programa pilot fixada en 20 especialitats de certificats de professionalitat, s'aplicaran criteris de valoració a cada especialitat de certificat de professionalitat sol·licitat, especificats a l'apartat numero 4 de la Resolució TSF/799/2018, de 28 de març.
Descarregueu-vos el formulari de sol·licitud que trobeu en aquest mateix apartat i adjunteu l'Annex de dades específiques a la Sol·licitud per a participar en un Programa pilot del Servei Públic d'Ocupació de Catalunya d'acreditació d'entitats de formació (que trobeu a l'apartat Documentació).
Un cop presentades les sol·licituds, el SOC les ordenarà d'acord amb els criteris descrits per tal de seleccionar les entitats participants.
Les entitats seleccionades a la primera fase tramitareu la sol·licitud d'alta o modificació de dades al registre, i realitzareu el pagament de les taxes d'acord amb el que estableix el text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008 regulant la taxa per a la inscripció i modificació de dades en el Registre d'entitats de formació professional per a l'ocupació del SOC.
Aquesta sol·licitud haurà d'anar acompanyada de l'annex que el SOC lliurarà a totes les entitats seleccionades per participar a la prova pilot.
Aquest annex s'haurà d'omplir únicament amb les dades de la sol·licitud d'homologació d'especialitats en modalitat de teleformació i contindrà una declaració responsable conforme heu inserit a la plataforma virtual de teleformació els següents documents electrònics, i que són fidels als originals o ja són documents electrònics autèntics, per cada especialitat formativa per la qual sol·liciteu l'acreditació:
- Document acreditatiu de la titularitat de la plataforma, en cas de no ser pròpia.
- Document acreditatiu de la titularitat dels continguts formatius en cas de no ser propis.
- Document de legitimació d'ús del centre presencial en el cas que no sigui propi (Acord o conveni de col·laboració)
- Document de compromís de disponibilitat del personal docent( tutors-formadors)
En el cas que l'entitat seleccionada no presenti la sol·licitud de alta o modificació al Registre de centres i entitats de formació, o no la presenti en contingut i forma d'acord amb el que estableix l'article 7.1, es procedirà a notificar a la següent entitat de formació en reserva, segons l'ordre de puntuació, la possibilitat de presentar la sol·licitud d'alta o modificació al Registre.
El termini màxim per emetre la resolució i notificar-la serà de 20 dies naturals a comptar de l'endemà de l'últim dia del termini de presentació de sol·licituds.
Resolució d'admissió o no al Programa pilot.
Com es rep resposta a la sol·licitud de participació al Programa pilot?
Es publicarà en el tauler electrònic de l'Administració de la Generalitat de Catalunya http://tauler.gencat.cat.
Aquesta publicació substitueix la notificació individual i té els mateixos efectes, d'acord amb l'article 40 i 43 de la Llei 39/2015, d'1 d'octubre, del procediment administratiu comú de les administracions públiques.
La resolució d'admissió o inadmissió al programa pilot no exhaureix la via administrativa i pot ser objecte de recurs d'alçada en el termini d'un mes, a comptar des de l'endemà de la seva notificació, segons el que estableixen els articles 40 a 43 de la Llei 39/2015, d'1 d'octubre, de procediment administratiu comú de les administracions públiques, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
Acreditació de l'entitat en la modalitat de teleformació.
El SOC verificarà que les entitats seleccionades en la convocatòria cumpliu amb els requisits tècnics regulats per la normativa vigent en la modalitat de teleformació.
Una vegada s'hagi realitzat la verificació, es dictarà resolució signada per la persona titular de la direcció del SOC.